cyanic-selkie/wikianc huggingface dataset:
Τζούλι Κρίστι
Από τη δεκαετία του 80 μέχρι σήμερα
Η Τζούλι Κρίστι δήλωσε ότι το Υστερόγραφο μιας Σχέσης ίσως και να είναι η τελευταία της ταινία, αποζητώντας πλέον τη γαλήνη, δουλεύοντας στη φάρμα που έχει στην Ουαλία, αλλά τελικά η τέχνη την κέρδισε, εφόσον δέχτηκε να συμμετάσχει στη σπονδυλωτή ταινία New York, I love you που προβλήθηκε το 2009.
Φιλμογραφία
thumb|right|Η Τζούλι Κρίστι το 2006, στο Διεθνές Κινηματογραφικό Φεστιβάλ του Τορόντο
Εξωτερικοί σύνδεσμοι
Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με BAFTA Α' Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αγγλίδες ηθοποιοί κινηματογράφου Κατηγορία:Αγγλίδες ηθοποιοί τηλεόρασης Κατηγορία:Αγγλίδες ηθοποιοί θεάτρου
Μπαρεκαμαβάν
Το Μπαρεκαμαβάν (αρμενικά: Բարեկամավան, έως το 1978 γνωστό ως Ντοστλού ή Κουρουμσουλού ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 500 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Ερήμη
Η Ερήμη είναι κοινότητα της επαρχίας Λεμεσού στην Κύπρο.
Τοποθεσία
Η Ερήμη είναι κτισμένη σε μέσο υψόμετρο 75 μέτρα πάνω από την επιφάνεια της θάλασσας. Συνορεύει στα νοτιοδυτικά με την Επισκοπή, στα δυτικά με το Καντού, στα βορειοανατολικά με τον Ύψωνα και στα νοτιοανατολικά με το Κολόσσι.
Ιστορία
Στο χωριό έχουν ανευρεθεί αντικείμενα της χαλκολιθικής εποχής.
Ο Λουί ντε Μας Λατρί αναφέρει ότι η Ερήμη αποτελούσε οικισμό της Μεγάλης Κομμανταρία ς κατά τη μεσαιωνική εποχή.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού 1946 και μετέπειτα αυξάνεται συνεχώς. Μάλιστα, στην τελευταία απογραφή ο πληθυσμός παρουσίασε πολύ μεγάλη αύξηση. Ο πίνακας που ακολουθεί παρουσιάζει τον πληθυσμό της Ερήμης όπως καταγράφηκε στις απογραφές πληθυσμού που έγιναν στην Κύπρο.
Βιβλιογραφία
Κατηγορία:Κοινότητες της Επαρχίας Λεμεσού
Ελεονώρα των Μεδίκων
Η Ελεονώρα, ιταλ. Eleonora de'Medici (28 Φεβρουαρίου 1567 - 9 Σεπτεμβρίου 1611) από τον Οίκο των Μεδίκων ήτσν κόρη του μεγάλου δούκα της Τοσκάνης και με τον γάμο της έγινε δούκισσα της Πάρμας.
Βιογραφία
Ήταν η πρώτη κόρη του Φραγκίσκου Α΄ μεγάλου δούκα της Τοσκάνης και της Ιωάννας των Αψβούργων, κόρης του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας.
Παραπομπές
Κατηγορία:Οίκος των Μεδίκων Κατηγορία:Πριγκίπισσες της Τοσκάνης Κατηγορία:Δούκισσες της Μάντοβα Κατηγορία:Δούκισσες του Μομφερράτου
Μπαγκρατασέν
Το Μπαγκρατασέν (αρμενικά: Բագրատաշեն, παλαιότερα γνωστό ως Λαμπαλού, ενώ, μεταξύ 1960 και 1972, ως Ντεμπεντασέν ) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 2,833 κατοίκους.
Παραπομπές
Κατηγορία:Αγροτικές κοινότητες του Ταβούς Κατηγορία:Χωριά της Αρμενίας
Σπήλαιο Αγίου Ανδρέα Καστανιάς
Το Σπήλαιο Καστανιάς βρίσκεται στα Βάτικα του Δήμου Μονεμβασίας στην Λακωνία.
Το σπήλαιο της Καστανιάς, πλούσιο σε πυκνότητα και ποικιλία σχημάτων, χρωμάτων και μορφών, κατατάσσεται στα καλύτερα στο είδος του σε όλη την Ευρώπη.
Στις αρχές του περασμένου αιώνα ο Κώστας Στιβακτάς, βοσκός, είχε παρατηρήσει τις μέλισσες που από μία μικρή τρύπα μπαινόβγαιναν και ξεδιψούσαν. Άνοιξε μία σχισμή στο έδαφος ψάχνοντας για νερό.Ευθύς βρέθηκε μπροστά σε ένα σπήλαιο μοναδικής ομορφιάς.Από τότε, ο ίδιος και οι απόγονοί του συνήθιζαν να μπαίνουν μέσα στο Σπήλαιο, κρατώντας μια αναμμένη αφάνα για να βλέπουν, και να παίρνουν νερό από μια μικρή γούρνα. Αυτό γινόταν μέχρι το 1958, οπότε το Σπήλαιο έγινε ευρύτερα γνωστό και ανατέθηκε η φύλαξη και η προσπάθεια αξιοποίησής του στην Κοινότητα Καστανιάς του τέως δήμου Βοιών. Το 1958 ο βοσκός είδε μία καρτ ποστάλ που απεικόνιζε κάποιο σπήλαιο και κατάλαβε τη σημασία και την σπουδαιότητα του σπηλαίου.
Τρία εκατομμύρια χρόνια χρειάστηκε η φύση για να δημιουργήσει τον απαράμιλλο λιθωματικό διάκοσμο και να πλάσει σώματα και μορφώματα μιας φαντασίας αμύθητης. Ανάμεσα στους θεόρατους κόκκινους και λευκούς "καταρράκτες" τις γιγάντιες πολύσχημες κολώνες, τις "κουρτίνες" και τα "σεντόνια" που ξεχύνονται σαν κέρινα ομοιώματα απ' την οροφή, φωλιάζουν "χταπόδια" και κοράλια", "ελεφαντάκια" και "μανιτάρια", "πουλιά"  και καρικατούρες, "εξωτικά φυτά" και μνημειώδη πλάσματα.
Μπαγανίς
Το Μπαγανίς (αρμενικά: Բաղանիս) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 766 κατοίκους.
Παραπομπές
Κατηγορία:Αγροτικές κοινότητες του Ταβούς
Σπήλαιο Αγίου Ανδρέα Καστανιάς
Στην ευρύτερη περιοχή του σπηλαίου κυριαρχούν αλπικοί σχηματισμοί με τις ενότητες "φυλλιτών - χαλαζιτών" και "Τριπόλεως". Μέσα σε ασβεστόλιθους ιουρασικής ηλικίας (195 - 145 εκατομ. χρόνων) της ενότητας "Τριπόλεως", έλαβε χώρα πριν από 3εκατ. χρόνια η σπηλαιογένεση, μετα από μια περίοδο γεωλογικών ταραχών που την διαδέχθηκε μια δραστήρια περίοδος σταγονορροής και δημιουργίας χημικών ιζημάτων. Ο λιθοματικός διάκοσμος αποτελείται από ανθρακικό ασβέστιο σε κρυσταλλική μορφή εμπλουτισμένο με οξείδια μετάλλων του υπεδάφους που του χαρίζουν την επτάχρωμη παλέτα του.
Η έκταση του Σπηλαίου είναι 1500 τμ, χωρίζεται σε δύο επίπεδα και ο επισκέπτης το περιέρχεται με μια διαδρομή 500μ. Τα έργα αξιοποίησης του, έγιναν σε απόλυτη αρμονία με το εξωτερικό φυσικό περιβάλλον και οι εσωτερικές παρεμβάσεις χαρακτηρίστηκαν από την Εφορεία Παλαιοανθρωπολογίας - Σπηλαιολογίας ως "άριστες και στην παραμικρή τους λεπτομέρεια".
Η διαδρομή από την Νεάπολη και το περιβάλλον του Σπήλαιου είναι μια εμπειρία που υπόσχεται στον επισκέπτη αλησμόνητες εικόνες. Κατάφυτες ορεινές πλαγιές που ατενίζουν το Επιδήλιον και το Ακρωτήρι Καμήλα, γραφικά χωριά με γάργαρες πηγές και Βυζαντινούς ναούς, μεσαιωνικού πύργοι, φαράγγια με παλιούς νερόμυλους, μύθοι, θρύλοι, αρχαία κληρονομιά και γαλάζια απεράντοσύνη του Μυτρώου, συνθέτουν το βασίλειο του. Στον προαύλιο χώρο του σπηλαίου το αναψυκτήριο, ένας χώρος ζεστός, φτιαγμένος με μεράκι, προσφέρει ντόπιες λιχουδιές και χαλάρωση. Σε μικρή απόσταση βρίσκεται το παλιό εκκλησάκι του Αγίου Ανδρέα, σημαδεμένο απ' τα περάσματα κουρσάρων και κατακτητών, απ' το οποίο πήρε το σπήλαιο το ονομά του.
Εξωτερικοί σύνδεσμοι
Αγιου Ανδρεα Κατηγορία:Νομός Λακωνίας
Σπήλαιο Μιλάτου
Εδώ, το 1823, σφαγιάσθηκαν 2.000 γυναικόπαιδα από το στρατό του Χασάν Πασά, μετά από πολυήμερη πολιορκία. Σε ανάμνηση αυτής της θυσίας τοποθετήθηκε εγχάρακτη επιγραφή στην είσοδο του σπηλαίου και στο εσωτερικό του χτίστηκε εκκλησάκι και οστεοφυλάκιο.
Το Σπήλαιο της Μιλάτου είναι ανοικτό για τους επισκέπτες. Αποτελείται από πολλές μικρές αίθουσες σε διαφορετικά επίπεδα και είναι πολύ εύκολο να εξερευνηθεί. Για κάποιον που θα θελήσει να δει στις πιο σκοτεινές του γωνιές, ένας φακός είναι απαραίτητος.
Εξωτερικοί σύνδεσμοι
Μιλατου
Κατηγορία:Νομός Λασιθίου
Χειρουργική
right|thumb|250px|Ένας καρδιοχειρουργός κάνει αλλαγή της καρδιακής βαλβίδας Χειρουργική ονομάζεται ο κλάδος της ιατρικής που ασχολείται με τις εγχειρήσεις σε όργανα του σώματος του ανθρώπου. Η άμεση επέμβαση του ιατρού στο ανθρώπινο σώμα γίνεται με τη βοήθεια ειδικών εργαλείων (ψαλίδια, νυστέρια, τσιμπίδες κ.ά.).
Η χειρουργική, απ' ό,τι δείχνουν τα αρχαιολογικά ευρήματα, πρέπει να υπήρξε η πρώτη μορφή ιατρικής. Ήταν δύσκολο να γιατρέψεις με άλλους τρόπους μια πάθηση ή ένα τραύμα. Η μόνη λύση ήταν να αφαιρέσει κανείς το άρρωστο μέρος ή το αντικείμενο που προκαλούσε την ανωμαλία. Όπως φαίνεται, οι Ινδοί ήταν οι αξιολογότεροι χειρουργοί της αρχαιότητας. Από αυτούς πήραν την χειρουργική τέχνη οι αρχαίοι Έλληνες. Εξαιρετική ήταν η προσφορά του Ιπποκράτη στην παγκόσμια ιατρική. Σώζονται πολλά κείμενα αφιερωμένα στη χειρουργική. Και οι Ρωμαίοι σημείωσαν σε αυτόν τον τομέα της επιστήμης αρκετή πρόοδο και ήξεραν να κάνουν εγχειρήσεις σε πολλά μέρη του σώματος. Στο μεσαίωνα, η χειρουργική γνώρισε πτώση και πέρασε στα χέρια των τσαρλατάνων, των εμπειρικών, που στηρίζονταν μόνο στην επιδεξιότητα και καθόλου στις γνώσεις.
Η σύγχρονη χειρουργική γεννιέται το 18ο αιώνα. Τότε κάνουν την εμφάνισή τους πολλές σχολές χειρουργικής, που, σιγά - σιγά, κάλυπταν, μέσα από τη μελέτη και το πείραμα, τις ατέλειες και τις αδυναμίες της επιστήμης. Μέσα στο 19ο αιώνα λύθηκαν βασικά ζητήματα χειρουργικής, όπως η αναισθητοποίηση του μέρους στο οποίο γίνεται εγχείρηση ή και ολόκληρου του ατόμου, η αντισηψία των εργαλείων και του εγχειριζόμενου μέρους και η δυνατότητα μετάγγισης αίματος. Το ποσοστό θνησιμότητας από εγχειρήσεις μειώθηκε κατά πολύ. Επίσης έχει τελειοποιηθεί η μεταχειρουργική φροντίδα του άρρωστου, χάρη στην αντιβίωση. Οι πιο σπουδαίες εγχειρήσεις σήμερα είναι αυτές που σχετίζονται με την μεταμόσχευση ολόκληρων οργάνων στον άρρωστο οργανισμό. Έχουμε μεταμοσχεύσεις καρδιάς, ήπατος, νεφρού κ.ά. Σοβαρότατες είναι οι εγχειρήσεις στον εγκέφαλο, στην καρδιά και στα πνευμόνια.
Σκοπός της σύγχρονης χειρουργικής δεν είναι η θεραπεία, με αφαίρεση του άρρωστου μέρους του οργανισμού, αλλά η θεραπεία που γίνεται με τη διόρθωση. Η χειρουργική στις μέρες μας εξελίσσεται συνεχώς με τη χρήση των ακτίνων λέιζερ.
Χειρουργικές ειδικότητες και υποειδικότητες
Μερικές άλλες ειδικότητες περιλαμβάνουν μερικές μορφές χειρουργικής επέμβασης. Επίσης, μερικοί άνθρωποι εξετάζουν μεθόδους εισβολής για την θεραπεία/διάγνωση, όπως, ο καρδιακός καθετηριασμός, η ενδοσκόπηση και η τοποθέτηση των θωρακικών σωλήνων ή των κεντρικών γραμμών. Στα περισσότερα μέρη του ιατρικού τομέα, αυτή η άποψη δεν υποστηρίζεται.
Διεθνής Ένωση Ηχητικών και Οπτικοακουστικών Αρχείων
Η Διεθνής Ένωση Ηχητικών και Οπτικοακουστικών Αρχείων (αγγλ.International Association of Sound and Audiovisual Archives - IASA) ιδρύθηκε το 1969 στο Άμστερνταμ και αποτελεί έναν οργανισμό που προωθεί την αρχειακή διατήρηση ηχητικού και οπτικοακουστικού υλικού και τη διεθνή συνεργασία όσων διατηρούν τις συγκεκριμένες συλλογές.
Διοίκηση
Το ανώτερο εκτελεστικό όργανο της ένωσης είναι η Εκτελεστική Επιτροπή (IASA Executive Board), η οποία απαρτίζεται από τον Πρόεδρο (President), τον Προηγούμενο Πρόεδρο (Past President), τον Αντιπρόεδρο (Συνεδρίων) (Vice President (Conferences)), τον Αντιπρόεδρο (για τα μέλη) (Vice President (Membership)), τον Αντιπρόεδρο (για την εκπαίδευση) (Vice President (Training)), το Γενικό Γραμματέα (Secretary-General), τον Ταμία (Treasurer), τον Επιμελητή (Editor) και τον Υπεύθυνο Ιστού (Web Manager). Για την εκτέλεση συγκεκριμένων καθηκόντων ο Πρόεδρος και ο Γενικός Γραμματέας έχουν τη δυνατότητα να διορίσουν επιπλέον μέλη, τα οποία στερούνται του εκλογικού δικαιώματος. Η επίτευξη των στόχων της ένωσης ενισχύεται από τη συνεισφορά επιμέρους Επιτροπών (Committees), Ομάδων Εργασίας (Task Forces) και Τμημάτων (Sections). Κάθε χρόνο ο Γενικός Γραμματέας υπό την καθοδήγηση του Προέδρου συγκαλεί Γενική Συνέλευση (General Assembly), κατά την οποία εξετάζεται το έργο της Εκτελεστικής Επιτροπής και η συνολική πορεία του οργανισμού.
Σκοπός
Βασική επιδίωξη της IASA αποτελεί η προώθηση της διεθνούς συνεργασίας των όσων διατηρούν αρχεία που περιλαμβάνουν ηχητικά και οπτικοαουστικά τεκμήρια. Για την επίτευξη του βασικού σκοπού της, η ένωση θέτει επιμέρους στόχους, οι οποίοι σύμφωνα με το καταστατικό λειτουργίας της είναι:
Μέλη
Η IASA εκπροσωπεί ιδρύματα που διατηρούν συλλογές οπτικοακουστικού υλικού, άτομα που απασχολούνται στις εν λόγω συλλογές, καθώς και επιχειρήσεις που σχετίζονται με αρχεία ήχου και εικόνας. Τα μέλη της IASA προέρχονται από περισσότερες από 70 χώρες, καλύπτοντας ένα ευρύ φάσμα αρχειακού ηχητικού και οπτικοακουστικού υλικού και διακρίνονται στις εξής κατηγορίες :
Δράση
Η IASA δίνει τη δυνατότητα σε εθνικές και περιφερειακές ενώσεις ή ομάδες των μελών της, ανεξάρτητα από τη χώρα στην οποία έχουν τη βάση τους, να αναγνωριστούν ως Εθνικά ή Περιφερειακά Παραρτήματα (Regional Branches) της ένωσης. Επιπλέον, οργανισμοί και ενώσεις με συναφείς σκοπούς μπορούν να αναγνωριστούν ως Συνεργαζόμενοι Οργανισμοί. Το Διοικητικό Συμβούλιο ορίζει ένα μέλος για την εκπροσώπηση της ένωσης στις σχέσεις της με τους συνεργαζόμενους οργανισμούς. Κάθε χρόνο, η IASA διεξάγει ένα συνέδριο (IASA Annual Conference) για την προβολή και επεξεργασία σημαντικών και αναδυόμενων ζητημάτων του χώρου και παρέχει στα μέλη της ένα ευρύ φάσμα προϊόντων και υπηρεσιών, τα οποία συμβάλλουν στην ενίσχυση του έργου τους και την ανάπτυξη των μεταξύ τους συνεργατικών σχέσεων. Η δημοσίευση ενημερωτικού υλικού είναι μια ακόμη, από τις δραστηριότητες με τις οποίες ασχολείται η IASA, με βασική δημοσίευση της το περιοδικό «IASA journal», το οποίο διατίθεται σε ηλεκτρονική και έντυπη μορφή.
Εξωτερικοί Σύνδεσμοι
Κατηγορία:Διεθνείς οργανισμοί ραδιοτηλεόρασης
Μόρτεν Χάρκετ
Ο Μόρτεν Χάρκετ (Morten Harket) (γενν. στις 14 Σεπτεμβρίου 1959 ) είναι Νορβηγός τραγουδιστής και τραγουδοποιός, ο οποίος είναι επίσης ο τραγουδιστής του συγκροτήματος synthpop/rock A-ha.
Οι A-ha έχουν κυκλοφορήσει 10 στούντιο άλμπουμ μέχρι σήμερα και ήταν στην κορυφή των τσαρτ διεθνώς μετά την πρωτοποριακή επιτυχία τους "Take On Me" το 1985. Ο Χάρκετ έχει επίσης κυκλοφορήσει έξι ατομικά άλμπουμ. Πριν ενταχθεί στους A-ha το 1982, ο Χάρκετ είχε εμφανιστεί στη σκηνή του κλαμπ του Όσλο ως τραγουδιστής της μπλουζ μπάντας Souldier Blue.
Πρώτα χρόνια
Ο πατέρας του Ρέινταρ, ήταν προϊστάμενος γιατρός σε ένα νοσοκομείο, και της Χένι, καθηγήτριας οικονομικών. Μαζί με τα αδέλφια του, Γκούνβαλντ, Χακόν, Ινγκούν και Κτζετίλ, ο Μόρτεν μεγάλωσε στο Άσκερ στη νότια Νορβηγία. Οι πρώτες μουσικές του επιρροές περιελάμβαναν τους Uriah Heep, Τζίμι Χέντριξ, Queen, Τζόνι Κας, Simon and Garfunkel, Ντέιβιντ Μπόουι και Τζέιμς Μπράουν. Ο πατέρας του Μόρτεν είχε σκεφτεί να γίνει κλασικός πιανίστας. Ο Μόρτεν έκανε επίσης μαθήματα πιάνου για λίγο, αλλά δεν είχε την θέληση να συνεχίσει. Σε ηλικία τεσσάρων ετών άρχισε να γράφει μουσική και να παίζει πιάνο.
Με τους «Α-χα»
Το νορβηγικό συγκρότημα, αποτελούμενο από τον τραγουδιστή Χάρκετ, τον κιθαρίστα Πελ Σαβόι και τον keyboardist Μάγκνε Φουρουχόλμεν, σχηματίστηκε στις 14 Σεπτεμβρίου 1982 και έφυγε από τη Νορβηγία για το Λονδίνο για να κάνει καριέρα στη μουσική βιομηχανία. Επέλεξαν το στούντιο του μουσικού, παραγωγού και μελλοντικού μάνατζερ Τζον Ράτκλιφ, επειδή είχε μια μηχανή Space Invaders. Ο Ράτκλιφ σύστησε το συγκρότημα στον μάνατζέρ του, Τέρι Σλέιτερ, και μετά από μερικές συναντήσεις, οι Α-χα είχαν δύο μάνατζερ. Ο Σλέιτερ και ο Ράτκλιφ σχημάτισαν μαζί την TJ Management. Ο Ράτκλιφ ασχολήθηκε με όλες τις τεχνικές και μουσικές πτυχές, ενώ ο Σλέιτερ ήταν ο διευθυντής διεθνών επιχειρήσεων και ο σύνδεσμος με τα κεντρικά γραφεία της Warner Brothers. Το συγκρότημα αναφέρει ότι το όνομα a-ha προέρχεται από έναν τίτλο που ο Πολ σκέφτηκε να δώσει σε ένα τραγούδι και ταλαντευόνταν ανάμεσα στους τίτλους «Α-χα» και «Α-χαμ». Ο Μόρτεν έψαχνε το σημειωματάριο του Πωλ και βρήκε το όνομα που του άρεσε και αμέσως αποφάσισε ότι ήταν το σωστό όνομα.
Το 1984, οι A-ha κυκλοφόρησαν το πρώτο τους σινγκλ, " Take On Me ", το οποίο έγινε επιτυχία μόνο με την τρίτη προσπάθεια το 1985, αφού ηχογραφήθηκε ξανά και συνοδευόταν από ένα μουσικό βίντεο. Η διεθνής επιτυχία του σινγκλ βοήθησε το πρώτο άλμπουμ των a-ha Hunting High and Low να πουλήσει πάνω από 10 εκατομμύρια αντίτυπα παγκοσμίως. Το δεύτερο άλμπουμ τους ήταν το Scoundrel Days, ακολουθούμενο από το  Stay on These Roads και East of the Sun, West of the Moon. Στη συνέχεια, το συγκρότημα εξέδωσε το εμπορικά απογοητευτικό Memorial Beach, μετά το οποίο το συγκρότημα έκανε διάλειμμα. μικρογραφία|Ο Χάρκετ σε συναυλία με τους a-ha, 2005 Ο Χάρκετ επανενώθηκε με τους a-ha το 1998 για να εμφανιστεί στη συναυλία για το Νόμπελ Ειρήνης. Από το 1998, οι a-ha έχουν κυκλοφορήσει τέσσερα άλμπουμ και αρκετές συλλογές. Το όγδοο άλμπουμ τους Analogue κυκλοφόρησε το 2005 και έγινε μεγάλη επιτυχία παγκοσμίως, κερδίζοντας το πλατινένιο στο Ηνωμένο Βασίλειο. Το τελευταίο άλμπουμ του συγκροτήματος πριν από το χωρισμό τους, το Foot of the Mountain, κυκλοφόρησε την άνοιξη του 2009.
Ως μέλος του συγκροτήματος
Ο Πολ Σαβόι περιγράφει τον Χάρκετ ως «εντελώς διαφορετικό από εμένα». Θυμάται την πρώτη επίσκεψη του συγκροτήματος μαζί στο Λονδίνο, κατά την οποία ο Χάρκετ έκαψε όλα του τα ρούχα και αναμόρφωσε την γκαρνταρόμπα του. «Μου έχει δώσει αυτοπεποίθηση, με ενθαρρύνει να μιλάω με κόσμο, να μην φοβάμαι και να χρησιμοποιώ τις ικανότητες που έχω. Ο Μόρτεν είναι στην πραγματικότητα ο μόνος στη Νορβηγία που είχε τόσες φιλοδοξίες όπως κι εγώ. Υποθέτω ότι έχουμε και οι δύο μεγάλους εγωισμούς. Κατά κάποιο τρόπο, καθόμαστε ο καθένας στον δικό του μικρό κόσμο, ενώ ο Μάγκνε είναι πιο προσγειωμένος. Ο Μάγκνε πρέπει συχνά να μεσολαβεί μεταξύ του Μόρτεν και εμένα...Είναι καλό που είμαστε τόσο διαφορετικοί και εξακολουθούμε να σεβόμαστε ο ένας τον άλλον. Η ένταση μεταξύ μας είναι δημιουργική».
Ο Μάγκνε Φουρουχόλμεν ανέφερε ότι ο Χάρκετ «πιστεύει ακράδαντα σε ό,τι κάνει. Αυτό ισχύει και για το συγκρότημα, και μας ενώνει. Έχει το θάρρος των δικών του πεποιθήσεων και δεν μπορεί να κλονιστεί. Είναι ειδικός στο να παίρνει πάντα τον τελευταίο λόγο, είτε έχει δίκιο είτε όχι. Ο Μόρτεν είναι πολύ πιστός και είναι δίκαιος όταν πρόκειται να δώσει στους ανθρώπους μια ευκαιρία, να τους αφήσει να δείξουν ποιοι είναι και τι αξίζουν πριν τους κρίνει».
Τάγμα του Αγίου Όλαβ
Τα τρία μέλη των A-ha, Φουρουχόλμεν, Σαβόι και Χάρκετ, χρίστηκαν Ιππότες της Πρώτης Τάξης του Βασιλικού Νορβηγικού Τάγματος του Αγίου Όλαβ για τη συνεισφορά τους στη νορβηγική μουσική. Το Βασιλικό Νορβηγικό Τάγμα του Αγίου Όλαβ απονέμεται ως ανταμοιβή για διακεκριμένες υπηρεσίες προς τη χώρα και την ανθρωπότητα. Η επίσημη τελετή πραγματοποιήθηκε στις 6 Νοεμβρίου 2012.
Άλλες εμφανίσεις
Εκτός από τις πολυάριθμες συναυλίες A-ha και σόλο, ο Χάρκευ έχει επίσης εμφανιστεί σε διάφορες άλλες παραστάσεις και συναυλίες τόσο ως σόλο καλλιτέχνης όσο και με τους A-ha. Μερικές αξιοσημείωτες είναι:
Φωνητικό εύρος και στυλ
Ο Μόρτεν Χάρκετ είναι γνωστός για το φωνητικό του εύρος, το οποίο ορισμένες πηγές ισχυρίζονται ότι εκτείνεται σε πέντε οκτάβες, αν και ο ίδιος ο Χάρκετ είπε το 2009, «Ποτέ δεν μέτρησα, ειλικρινά».
Η φωνή του είναι ικανή για «το μεγαλύτερο φάλτσο στην ιστορία της ποπ μουσικής ποτέ...», σύμφωνα με τη Σύλβια Πάτερσον, και για ένα «ακατάπαυστο βογγητό» όπως περιγράφεται στο Entertainment Weekly. Ο μηχανικός ήχου Gerry Kitchingham, ο οποίος δούλεψε με τους a-ha στο "Take On Me", περιέγραψε τον Χάρκετ ως "εξαιρετικό τραγουδιστή" με "αυτό το απίστευτα δυνατό φάλτσο και σχεδόν αγορίστικη διαύγεια".
Προσωπική ζωή
μικρογραφία|285x285εσ|Ο Χάρκετ στην [[παρέλαση υπερηφάνειας του Όσλο το 2016]] Ο Χάρκετ έχει τρία παιδιά με την πρώην σύζυγό του Καμίλα Μάλμκουιστ Χάρκετ, με την οποία παντρεύτηκε μεταξύ 11 Φεβρουαρίου 1989 και 1998. Έχει μια κόρη με μια πρώην φίλη της Anne Mette Undlien και μια άλλη κόρη με την Inez Andersson.
Εξωτερικοί σύνδεσμοι
Κατηγορία:Νορβηγοί τραγουδιστές Κατηγορία:Νορβηγοί μουσικοί
Σορωνή
Η Σορωνή αποτελεί την έδρα της Δημοτικής Ενότητας Καμείρου (πρώην Δήμος Καμείρου) του ενιαίου Δήμου Ρόδου. Βρίσκεται σε απόσταση 25 χιλιομέτρων από την πόλη της Ρόδου. Πήρε το όνομά της από το δάσος των «Δρυών» που υπήρχε στη περιοχή. Σόρων (ή σάρων) σημαίνει δάσος δρυών και χώρος με βελανιδιές, σαρώνις ή σορώνις σημαίνει παλαιά ή μικρή βαλανιδιά.
Το χωριό είναι χτισμένο πολύ κοντά στη παραλία αλλά και στο βουνό. Έχει έκταση 13.675 στρεμμάτων. Διαθέτει πλούσια βλάστηση και γόνιμο έδαφος, το οποίο καλλιεργείται από τους κατοίκους με ελαιόδεντρα, αμπέλια και άλλα γεωργικά προϊόντα.
Σε απόσταση 3 χιλιομέτρων αξιόλογη τοποθεσία είναι ο Άγιος Σουλάς (Σίλας), όπου υπάρχει αισθητικό δάσος με πηγή, της οποίας το νερό θεωρείται θεραπευτικό και εγκαταστάσεις αθλητικές (γήπεδο ποδοσφαίρου, μπάσκετ, τένις), πάρκο κυκλοφοριακής αγωγής και ένα υποτυπώδεις ιπποδρόμιο, όπου οργανώνονται ιπποδρομίες κατά το πανηγύρι του ομώνυμου Αγίου (20-30 Ιουλίου) ενός από τα μεγαλύτερα και ιδιαίτερα πανηγύρια του νησιού, το οποίο συγκεντρώνει δεκάδες χιλιάδες επισκέπτες.
Το Λαογραφικό Σπίτι Σορωνής στεγάζεται μέσα σε μια παλιά κατοικία και σε αυτό μπορεί να δει κανείς διάφορα αρχαία αντικείμενα, υφαντά, κεντήματα, σκεύη αλλά και κάποιες παραδοσιακές φορεσιές. Κατά τη διάρκεια του έτους πραγματοποιούνται διάφορες εκδηλώσεις λαογραφικού ενδιαφέροντος, καθώς και διοργανώνονται επισκέψεις Σχολείων και άλλων συλλόγων και φορέων.
– Πολιτιστικός και Λαογραφικός Σύλλογος Σορωνής Ρόδου «Το Αμπερνάλλι» (www.ampernalli.gr, www.facebook.com/ampernalli).
– Σύλλογος Περιβάλλοντος Σορωνής (sypeso@otenet.gr).
– AΓΕΣ Κάμειρος 2009 (www.kameiros-2009.webs.com).
– Σύλλογος Γυναικών Σορωνής (sillogosginaikonsoronis@gmail.com - www.facebook.com/sillogosginaikwnsorwnis)
Ελίας Κανέττι
Ο Ελίας Κανέττι (Elias Canetti, βουλγάρικα: Елиас Канети, Βουλγαρία 1905 - Ελβετία, 1994) ήταν συγγραφέας. Βραβεύτηκε με Νόμπελ Λογοτεχνίας, το 1981.
Σορωνή
Παραπομπές
<references group="www.ampernalli.gr" />
Κατηγορία:Χωριά της Ρόδου
Ελίας Κανέττι
Είναι ευρύτερα γνωστός για το μυθιστόρημα «Η τύφλωση» (Die Blendung) και τη μελέτη «Μάζα και Εξουσία», που αφορά τη συμπεριφορά του πλήθους που εκφράζεται σε δραστηριότητες όπως η ομαδική βία και οι θρησκευτικές συγκεντρώσεις. Τα έργα του είναι γραμμένα στη Γερμανική γλώσσα.
Η ζωή του
Γεννήθηκε στο Ρούσε της Βουλγαρίας στις 25 Ιουλίου 1905· ήταν ο μεγαλύτερος από τους τρεις γιους της οικογένειάς του. Οι πρόγονοί του, από την πλευρά του πατέρα του, είχαν μετακομίσει στο Ρουστσούκ από την Αδριανούπολη όπου είχαν εγκατασταθεί αρχικά μετά την εκδίωξη των Εβραίων από την Ισπανία το 1492. Το αρχικό όνομα της οικογένειας ήταν Cañete, από το όνομα ενός χωριού στην Ισπανία. Η μητέρα του Κανέττι καταγόταν από μια από τις παλαιότερες Σεφαραδίτικες οικογένειες της Βουλγαρίας, την οικογένεια Arditti, της οποίας ορισμένα μέλη ήταν Φυσικοί και αστρονόμοι στη βασιλική αυλή του Αλφόνσου του Δ΄ και του Πέτρου του Δ΄ της Αραγωνίας. Στο Ρουστσούκ ο πατέρας και ο παππούς τού Κανέττι ασχολούνταν με το εμπόριο.
Ο Κανέττι έζησε μέχρι το 1911 στο Ρουστσούκ, οπότε η οικογένειά του μετακόμισε στην Αγγλία. Το 1912, μετά τον ξαφνικό θάνατο του πατέρα του, μετακόμισε με τη μητέρα και τα αδέρφια του στη Βιέννη. Εκεί ο Κανέττι, ο οποίος ήδη μιλούσε λαντίνο, βουλγαρικά, αγγλικά (που τα είχε μάθει τον ένα χρόνο που έζησε στο Λονδίνο), καθώς και λίγα γαλλικά, έμαθε τα γερμανικά από τη μητέρα του, η οποία επέμενε ιδιαίτερα να μάθει τη γλώσσα αυτή και του τα δίδαξε η ίδια. Το 1916 μετακόμισαν στη Ζυρίχη, όπου έζησαν πέντε χρόνια, και έπειτα στη Φρανκφούρτη, μέχρι το 1924, οπότε ο Κανέττι, αφού τελείωσε το Γυμνάσιο, επέστρεψε στη Βιέννη για να σπουδάσει Χημεία.
Όμως, αν και πέντε χρόνια αργότερα πήρε το πτυχίο Χημείας από το Πανεπιστήμιο της Βιέννης, δεν εργάστηκε ποτέ ως χημικός. Ήδη κατά τη διάρκεια των σπουδών του άρχισε να ασχολείται με τη φιλοσοφία και τη λογοτεχνία, και εντάχθηκε στους λογοτεχνικούς κύκλους.
Ο Κανέττι έκλινε προς την αριστερά και πήρε μέρος στην επανάσταση του Ιουλίου του 1927.
Το 1934 νυμφεύθηκε τη Βέζα Τάουμπνερ-Καλντερόν (Veza Taubner-Calderon), που στάθηκε αφοσιωμένη βοηθός στο έργο του.
Το 1938, μετά το Άνσλους, μετακόμισε στο Λονδίνο, όπου συνδέθηκε με τη ζωγράφο Μαρί-Λουίζ φον Μοτεσίσκι (Marie-Louise von Motesiczky) και αργότερα με τη συγγραφέα Άιρις Μέρντοκ (Iris Murdoch).
Το 1971 νυμφεύθηκε για δεύτερη φορά, την Έρα Μπούσορ (Hera Buschor), με την οποία απέκτησαν μία κόρη.
Ο Κανέττι παρέμεινε στην Αγγλία μέχρι τη δεκαετία του 1970, έχοντας πάρει τη Βρετανική υπηκοότητα ήδη από το 1952. Παρόλα αυτά, συνέχισε να γράφει στα γερμανικά. Αργότερα επέστρεψε στη Ζυρίχη, όπου έζησε τα υπόλοιπα χρόνια της ζωής του.
Το 1981 τιμήθηκε με το Νόμπελ Λογοτεχνίας «για το συγγραφικό του έργο, που χαρακτηρίζεται από ευρύτητα απόψεων, πλούτο ιδεών και καλλιτεχνική δύναμη».
Πέθανε στη Ζυρίχη στις 14 Αυγούστου 1994. thumbnail|right|Ο τάφος του Κανέττι στη Ζυρίχη
Το έργο του
Το μοναδικό μυθιστόρημά του (Η τύφλωση) ο Κανέττι το συνέγραψε τα έτη 1931-1932, επηρεασμένος από τις λαϊκές ταραχές εναντίον του πληθωρισμού στη Φρανκφούρτη κατά τη δεκαετία του 1920 και τον εμπρησμό του δικαστικού μεγάρου της Βιέννης, το 1927, από το εξαγριωμένο πλήθος. Η παρατήρηση αυτών των γεγονότων γέννησε το ενδιαφέρον του Κανέττι για την ψυχολογία και τη συμπεριφορά των μαζών.
Μετά την εγκατάστασή του στην Αγγλία, ύστερα από την επικράτηση των Ναζί και το Άνσλους, εγκατέλειψε τη λογοτεχνία, αφοσιώθηκε στη μελέτη του συνδρόμου της εξουσίας και έγραψε το γνωστότερο έργο του, το Μάζα και εξουσία, το 1960.
Με το ίδιο πνεύμα είναι γραμμένα και τα τρία θεατρικά έργα του: Ο γάμος (1932), Η κωμωδία της ματαιοδοξίας (1933) και Οι ορισμένου χρόνου (1956).
Εξωτερικοί σύνδεσμοι
Κατηγορία:Βούλγαροι λογοτέχνες Κατηγορία:Αυστριακοί λογοτέχνες Κατηγορία:Εβραίοι λογοτέχνες Κατηγορία:Βούλγαροι θεατρικοί συγγραφείς Κατηγορία:Βρετανοί θεατρικοί συγγραφείς Κατηγορία:Αυστριακοί θεατρικοί συγγραφείς Κατηγορία:Εβραίοι θεατρικοί συγγραφείς Κατηγορία:Βούλγαροι συγγραφείς Κατηγορία:Αυστριακοί συγγραφείς Κατηγορία:Εβραίοι συγγραφείς Κατηγορία:Βραβευμένοι με Νόμπελ Λογοτεχνίας
Μαυροθάλασσα Σερρών
Η Μαυροθάλασσα είναι χωριό του Δήμου Βισαλτίας στην Περιφερειακή Ενότητα Σερρών. Έχει πληθυσμό 1.300 κατοίκους (απογραφή 2021). Αποτελεί την έδρα της δημοτικής ενότητας Τραγίλου του δήμου Βισαλτίας.
Το προηγούμενο όνομά του ήταν Μουνούχι και από το 1920 ήταν αυτόνομη κοινότητα η οποία μετονομάστηκε το 1927 σε Κοινότητα Μαυροθαλάσσης. Το 1999 με το πρόγραμμα Καποδίστριας συνενώθηκε με άλλες κοινοτήτες της περιοχής, που αποτέλεσαν στη συνέχεια τα δημοτικά διαμερίσματα του δήμου, στον Δήμο Τραγίλου του οποίου ήταν η έδρα. Με την εφαρμογή του προγράμματος Καλλικράτης το 2011 εντάχθηκε στο νέο δήμο Βισαλτίας. Στο χωριό υπάρχουν δύο ενορίες και τρεις εκκλησίες, ο Ιερός Ναός Κοιμήσεως της Θεοτόκου, έδρα της ενορίας Μαυροθάλασσας και ο Ιερός Ναός Αγίου Γεωργίου, έδρα της ενορίας της συνοικίας «Πύργος», ωστόσο λόγω του μικρού μεγέθους της εκκλησίας έχει ανεγερθεί και ο Ιερός Ναός Αγίας Μαρίνας, ο οποίος και χρησιμοποιείται πρωτίστως.
Παραπομπές
Κατηγορία:Χωριά του νομού Σερρών
Άγκλοβαλ
Στον Αρθουριανό κύκλο, ο Σερ Άγκλοβαλ (αγγλ. Sir Aglovale de Galis) είναι ένας από τους Ιππότες της Στρογγυλής Τραπέζης κι ο μεγαλύτερος γιος του βασιλιά Πέλλινορ, αδερφός του Πέρσιβαλ και του Λάμορακ.
Κατά τον Κύκλο της Βουλγάτας, ο Άγκλοβαλ πεθαίνει στα χέρια του Γκάγουιν κατά την αναζήτηση του Αγίου Δισκοπότηρου. Αντιθέτως, στο έργο του Τόμας Μάλορι "Le Morte d'Arthur", είναι ανάμεσα στους Ιππότες φρουρούς κατά την καταδίκη της Γκουίνεβιρ στην πυρά και σκοτώνεται κατά τη συμπλοκή μεταξύ των φρουρών και των ανδρών του Λάνσελοτ, που οργάνωσε τη διάσωση της βασίλισσας.
Εξωτερικοί σύνδεσμοι
Αγκλοβαλ
Αικατερίνη των Μεδίκων, κυβερνήτης της Σιένα
Η Αικατερίνη, ιταλ. Caterina de'Medici (2 Μαΐου 1593 - 17 Απριλίου 1629) από τον Οίκο των Μεδίκων ήταν κόρη του μεγάλου δούκα της Τοσκάνης και με τον γάμο της έγινε δούκισσα της Μάντουας & του Μομφερράτου.
Βιογραφία
Ήταν η δεύτερη κόρη του Φερδινάνδου Α΄ μεγάλου δούκα της Τοσκάνης και της Χριστίνας, κόρης του Καρόλου Γ΄ δούκα της Λωρραίνης.
Οικογένεια
Παντρεύτηκε το 1617 τον Φερδινάνδο Γκοντζάγκα δούκα της Μάντουας & του Μομφερράτου. Δεν απέκτησαν απογόνους.
Παραπομπές
Κατηγορία:Οίκος των Μεδίκων Κατηγορία:Πριγκίπισσες της Τοσκάνης Κατηγορία:Δούκισσες της Μάντοβα Κατηγορία:Δούκισσες του Μομφερράτου
Αποθήκευση εμπορευμάτων
Η αποθήκευση των εμπορευμάτων στην Διοίκηση Δικτύων Διανομής και Logistics αποτελεί μέρος της Διαχείρισης αποθεμάτων και διευκολύνει τη λειτουργία της διανομής, καθώς βελτιώνει τη διαθεσιμότητά τους εντός του δικτύου διανομής.
Η αποθήκη δηλαδή, αυξάνει τη χρονική και χωρική διαθεσιμότητα των εμπορευμάτων βοηθώντας έτσι την επιχείρηση να μπορεί να ανταποκριθεί στις απαιτήσεις των πελατών της.
Η ύπαρξη αποθηκευτικών εγκαταστάσεων και ο εφοδιασμός τους με αποθέματα καθιστά το εμπόρευμα άμεσα διαθέσιμο και το φέρνει πλησιέστερα στον πελάτη.
Μεταφορές
Η ύπαρξη αποθηκών επιτρέπει στην επιχείρηση να απολαμβάνει οικονομίες κλίμακας, εφόσον ο εφοδιασμός της μπορεί να γίνεται συγκεντρωτικά στις αποθήκες. Εξοικονόμηση μεταφορικών εξόδων επιτυγχάνεται και στις αποστολές εμπορευμάτων στους πελάτες της επιχείρησης, οι οποίες γίνονται συγκεντρωτικά από τις αποθήκες της, σε οικονομικά συμφέρουσες ποσότητες.
Διαχείριση παραγγελιών
Η συγκεντρωτική διαχείριση παραγγελιών διευκολύνεται από την ύπαρξη αποθηκευτικών εγκαταστάσεων.
Εξυπηρέτηση πελατών
Η διατήρηση αποθεμάτων σε αποθηκευτικούς χώρους βελτιώνει την εξυπηρέτηση των πελατών, διότι εγγυάται τη συνεχή διαθεσιμότητα των εμπορευμάτων, οδηγεί σε μειωμένους χρόνους παράδοσης και, τέλος, αν υπάρχει δίκτυο αποθηκών, φέρνει το εμπόρευμα πλησιέστερα στα σημεία χρήσης ή κατανάλωσης.
Συνεχής τροφοδοσία δικτύου
Η διατήρηση αποθεμάτων σε γεωγραφικά κατανεμημένο δίκτυο αποθηκών εγγυάται την αδιάκοπη τροφοδοσία του δικτύου διανομής σε περιπτώσεις ανωμαλιών όπως: υπερβάλλουσα ζήτηση, απρόβλεπτη πτώση της προσφοράς και δυσχέρειες ή διακοπή των μεταφορών.
Σχεδιασμός αποθηκευτικού δικτύου
Οι εγκαταστάσεις αποθήκευσης μιας επιχείρησης μπορεί να είναι ιδιόκτητες, μισθωμένες ή και ένας συνδυασμός ιδιόκτητων και μισθωμένων αποθηκών. Το μέγεθος πρέπει να επιλέγεται με προσοχή γιατί η αναπροσαρμογή είναι δαπανηρή και δυσχερής. Μεγαλύτερη ευελιξία παρατηρείται στους μισθωμένους αποθηκευτικούς χώρους ή και στην ανάθεση της διαχείρισης αποθήκης σε τρίτους.
Μέγεθος της αποθήκης
Το μέγεθος της αποθήκης εξαρτάται από:
Η συγκέντρωση της αποθηκευτικής δυναμικότητας είναι μια άλλη παράμετρος στο σχεδιασμό του αποθηκευτικού δικτύου. Επιχειρήσεις με εκτεταμένη και γεωγραφικά διεσπαρμένη διανομή έχουν ανάγκη μεγαλύτερο αριθμό αποθηκών σε σχέση με επιχειρήσεις με περιορισμένη και γεωγραφικά συγκεντρωμένη διανομή. Με την αύξηση των σημείων αποθήκευσης επιτρέπεται η μείωση των μεταφορών, καθώς με τον τρόπο αυτό το εμπόρευμα τοποθετείται πλησιέστερα στους πελάτες. Το μειονέκτημα στη περίπτωση αυτή είναι η αύξηση του αποθηκευτικού κόστους. Ο αριθμός και το μέγεθος των αποθηκών συνδέονται αντιστρόφως. Έχοντας σταθερές τις ανάγκες διανομής, περισσότερες αποθήκες σημαίνουν μικρότερο μέγεθος της κάθε μονάδες, ενώ μεγαλύτερες αποθήκες σημαίνουν μικρότερο αριθμό αποθηκών.
Λειτουργίες μιας αποθήκης
Οι λειτουργίες μιας αποθήκης είναι:
Παραλαβή εμπορευμάτων
Περιλαμβάνει την εκφόρτωση και την επιθεώρηση των εμπορευμάτων που προέρχονται από τους προμηθευτές και από επιστροφές πελατών.
Διευθέτηση παραλαβών
Περιλαμβάνει την αναγνώριση, τον έλεγχο και την ταξινόμηση των παραληφθέντων εμπορευμάτων στις κατάλληλες θέσεις μέσα στην αποθήκη.
Ανάληψη παραγγελιών
Περιλαμβάνει την επιλογή των εμπορευμάτων που περιέχει κάθε μια παραγγελία πελατών και τον συσχετισμό της με τα διαθέσιμα εμπορεύματα.
Αποστολή παραγγελιών
Περιλαμβάνει τη συγκέντρωση των ειδών προς αποστολή, τον έλεγχό τους, την ετοιμασία των σχετικών εγγράφων, τη συσκευασία και την φόρτωσή τους.
Αποθήκευση
Η φυσική αποθήκευση των εμπορευμάτων αποτελεί τη θεμελιώδη λειτουργία των αποθηκευτικών εγκαταστάσεων. Ο χρόνος αποθήκευσης μεταβάλλεται καθώς εξαρτάται από τον λειτουργικό προορισμό της αποθήκης και το είδος των προϊόντων.
Η αυτοματοποίηση της αποθήκης
Η αυτοματοποίηση της αποθήκης αποβλέπει στην αύξηση της παραγωγικότητας, τη μείωση της ανθρώπινης εργασίας και την αποτελεσματικότερη και ταχύτερη εκτέλεση των λειτουργιών.
Πιθανά μειονεκτήματα της αυτοματοποίησης
Μερικά πιθανά μειονεκτήματα της αυτοματοποίησης είναι:
Συστήματα αυτόματης αναγνώρισης
Ειδικότερα, τα συστήματα αυτόματης αναγνώρισης εμπορευμάτων συλλέγουν πληροφορίες αυτόματα για την ταυτότητα των αποθεμάτων και τις εισάγουν σε υπολογιστές. Με τη χρήση τους ελαχιστοποιείται η ανάμειξη του προσωπικού στη συλλογή πληροφοριών και βελτιώνεται η ακρίβεια και η ταχύτητα της διαδικασίας. Στη κατηγορία αυτή ανήκουν τα συστήματα ανάγνωσης ραβδωτού κώδικα 2D και 3D, ραδιοκυμάτων RF κλπ.
Συστήματα αυτόματης μετακίνησης
Τα συστήματα αυτόματης αποθήκευσης και ανάκτησης αποθεμάτων είναι μηχανισμοί που τοποθετούν και ανασύρουν αποθέματα από ράφια ειδικής κατασκευής. Συχνά συνδυάζονται και με αυτόματους ιμάντες οι οποίοι μετακινούν το εμπόρευμα μέσα στην αποθήκη. Με τη χρήση τους ελαχιστοποιείται η συμμετοχή της ανθρώπινης εργασίας και βελτιώνεται η αξιοποίηση της διαθέσιμης αποθηκευτικής δυναμικότητας.
Συστήματα ασύρματης επικοινωνίας
Τα συστήματα αυτόματης επικοινωνίας και μετάδοσης ψηφιακών δεδομένων, χρησιμοποιούνται για την επικοινωνία μεταξύ υπολογιστών και κινητών τερματικών συσκευών (PDA, φορητών εκτυπωτών κλπ), καθώς και επικοινωνίας υπολογιστών με εργαζόμενους της αποθήκης με συνδυασμό συστημάτων (Interactive voice responce, IVR), ήτοι αναγνώρισης φωνής (voice to text) και ψηφιακής ανάγνωσης (text to voice).
Αναφορές
Κατηγορία:Εμπορεύματα
Μισέλ Κρέτσου
Ο Μισέλ Κρέτσου (Mihai Crețu, 18 Μαΐου 1957), γνωστός επίσης ως Curly M.C., είναι Ρουμάνος μουσικός, περισσότερο γνωστός σαν ο δημιουργός του συγκροτήματος Enigma.
Γεννήθηκε στις 18 Μαΐου του 1957 σε ένα προάστιο του Βουκουρεστίου. Στη διάρκεια της μακρόχρονης καριέρας του έχει συνεργαστεί με δεκάδες παραγωγούς, μουσικούς και καλλιτέχνες. Μεταξύ αυτών οι Σάντρα, Frank Farian, Boney M, Goombay Dance Band, Peter Cornelius, Manfred Thiers και Mike Oldfield στα χρόνια πριν τους Enigma, και οι Jens Gad, Frank Peterson, David Fairstein, ATB, Jam & Spoon, Peter Ries, Ruth-Ann Boyle και Andru Donalds τα χρόνια που συμμετέχει στο συγκρότημα.
Βιογραφία
Ο Κρέτσου σπούδασε κλασσική μουσική στο Βουκουρέστι (1965) και μετέπειτα στο Παρίσι (1968). Αργότερα φοίτησε και πήρε πτυχίο από την Μουσική Ακαδημία της Φρανκφούρτης, στη Γερμανία (1975-1978). Προσελήφθη σαν μουσικός (keyboards) και παραγωγός από τον Frank Farian, τον ιθύνοντα νου πίσω από επιτυχημένα συγκροτήματα της δεκαετίας του '70 και του '80 όπως οι Boney M και οι Milli Vanilli.
Στη δεκαετία του '80 ανέλαβε την παραγωγή για το ποπ κουαρτέτο Hubert Kah και άρχισε να γράφει τραγούδια μαζί με τον αρχηγό του συγκροτήματος, τον Hubert Kemmler, κάνοντας κάποιες επιτυχίες. Ανάμεσα στις άλλες δουλείες του υπήρξε και η συμπαραγωγή του album του Mike Oldfield Islands (1987) και συγκεκριμένα το 6ο κομμάτι του δίσκου ("The Time has Come").
Ο Κρέτσου γνώρισε την μελλοντική σύζυγο του Sandra Lauer παίζοντας keyboards σε μια τουρνέ του συγκροτήματος Arabesque. Μετά την αποχώρηση της από το συγκρότημα και σε συνεργασία με άλλα μέλη των Hubert Kah έγραψε και έκανε την παραγωγή σε πολλά από τα κομμάτια που κυκλοφόρησε στη σόλο καριέρα της. Το πρώτο από αυτά, το κομμάτι "Maria Magdalena" έγινε τεράστια επιτυχία, κατακτώντας την κορυφή των charts σε 21 χώρες. Παντρεύτηκαν στις 27 Ιανουαρίου του 1988 και απέκτησαν δύο παιδιά, τα δίδυμα Nikita και Sebastian (1995).
Μερικά από τα συγκροτήματα που δημιούργησε ήταν τα εξής:
Συνεργασίες
Ο Μισέλ Κρέτσου συμμετείχε σαν συνθέτης, εκτελεστής και παραγωγός στα παρακάτω albums:
Enigma
Στο άρθρο Enigma υπάρχει αναλυτική δισκογραφία του μουσικού σχήματος.
Εξωτερικοί σύνδεσμοι
Κατηγορία:Ρουμάνοι μουσικοί
Θωμάς Ακινάτης
Ο Θωμάς Ακινάτης, Τ.Δ. (ιταλ: Tommaso d'Aquino, λατ: Thomas Aquinas, 1225 – 7 Μαρτίου 1274), γνωστός και ως Θωμάς του Ακουΐν, Θωμάς του Ακουΐνο, Αγγελικός Δάσκαλος (Doctor Angelicus) ή Παγκόσμιος Δάσκαλος (Doctor Universalis) ήταν Ιταλός ιερέας της Ρωμαιοκαθολικής Εκκλησίας στο Τάγμα των Δομινικανών, και σημαντικός φιλόσοφος και θεολόγος, εκπρόσωπος της σχολής του σχολαστικισμού.
Υπήρξε ο σημαντικότερος υποστηρικτής της φυσικής θεολογίας και ο πατέρας της Θωμιστικής σχολής φιλοσοφίας και θεολογίας, η οποία αποτέλεσε για καιρό την κύρια φιλοσοφική προσέγγιση της Καθολικής Εκκλησίας. Η επιρροή του στη δυτική σκέψη είναι σημαντική, καθώς είναι ένας από αυτούς που βοήθησαν στην πρόσληψη του Αριστοτελισμού από τη Χριστιανική Ευρώπη, συγχωνεύοντας τη χριστιανική θεολογία με την αριστοτελική φιλοσοφία σε αυτό που ονομάζουμε «χριστιανικό αριστοτελισμό». Η σημαντικότερη συνέπεια της διδασκαλίας του είναι ότι προσπάθησε να συγκεράσει την πίστη με τον λόγο και έστρεψε τους θεολόγους στη μελέτη των έργων του Αριστοτέλη, ώστε να μάθουν να χρησιμοποιούν αυστηρές επιστημονικές μεθόδους, που απορρέουν από τη μελέτη του φυσικού κόσμου, προκειμένου να εξηγήσουν τα μυστήρια της Αποκάλυψης. Ο Ακινάτης θεωρείται στην Καθολική Εκκλησία ως ο αρχετυπικός δάσκαλος γι' αυτούς που μελετούν για το χρίσμα της ιεροσύνης.
Τα γνωστότερα έργα του είναι το Summa Theologica (Σύνοψις Θεολογική) και το Summa Contra Gentiles (Σύνοψις κατά Εθνικών). Είναι ένας από τους 33 Διδασκάλους της Εκκλησίας και θεωρείται από πολλούς Καθολικούς ως ο μεγαλύτερος θεολόγος της Εκκλησίας και ένας από τους μεγαλύτερους φιλοσόφους όλων των εποχών.
Νεανικά χρόνια και η επιθυμία να γίνει Δομινικανός (1225-1244)
Ο Ακινάτης γεννήθηκε περίπου το 1225 στη Νότια Ιταλία, στον πύργο Ροκκασέκκα (Rocasecca) (σήμερα ερειπωμένο) κοντά στο Ακουίνο, ένα μικρό χωριό δυτικά του Κασσίνο. Ο πατέρας του, Λάντουλφ, κόμης του Ακουίνο, λομβαρδικής καταγωγής, αφιέρωσε τον γιο του το 1230 στο κοντινό μοναστήρι των βενεδεκτίνων του Μόντε Κασσίνο, όπου ο Θωμάς έμεινε ως την εκδίωξη των μοναχών από τον Γερμανό αυτοκράτορα Φρειδερίκο Β΄ το 1239 κατά τη διαμάχη της εκκλησιαστικής και κοσμικής εξουσίας. Μέσω της μητέρας του, Θεοδώρας Κόμισσας του Θεάτε, ο Ακινάτης συγγένευε με τη δυναστεία Χόχενστάουφεν των Αγίων Ρωμαίων αυτοκρατόρων. Ο αδερφός του Λάντολφ, ονόματι Σίνιμπαλντ, ήταν ηγούμενος του αρχικού αββαείου των Βενεδικτίνων στο Μόντε Κασσίνο. Ενώ οι υπόλοιποι γιοι της οικογένειας ακολούθησαν στρατιωτική καριέρα, ο Ακινάτης προοριζόταν να ακολουθήσει τον θείο του στο αξίωμα του ηγουμένου· Αυτή θα ήταν μια συνηθισμένη επιλογή σταδιοδρομίας για τον νεότερο γιο μιας αριστοκρατικής οικογένειας της νότιας Ιταλίας. Το 1243 έχασε τον πατέρα του και το 1244, παρά τη σφοδρή αντίδραση των δικών του, εντάχθηκε στο φιλελεύθερο Τάγμα των Δομινικανών, το οποίο είχε ιδρύσει το 1216 ο άγιος Δομίνικος (Ordo fratrum praedicatorum, γνωστό ως O.P.)
Σπουδές στο Παρίσι και στην Κολωνία (1245-1256)
Το 1245 πήγε στο Παρίσι, όπου έγινε μαθητής του Μεγάλου Αλβέρτου που δίδασκε στη Θεολογική Σχολή του Πανεπιστημίου. Όταν το 1248 ο τελευταίος μετακινήθηκε στην Κολωνία, για να οργανώσει μια σχολή γενικών σπουδών του Τάγματος, ο Θωμάς τον ακολούθησε, αλλά επέστρεψε στο Παρίσι το 1252 για να προετοιμαστεί για τον τίτλο του «Magister Theologiae», τον οποίο πήρε το 1256 με δικαίωμα διδασκαλίας.
Στο Παρίσι και στην Ιταλία (1259-1270)
Στο Παρίσι δίδαξε θεολογία ως το καλοκαίρι του 1259, οπότε επέστρεψε στην Ιταλία και υπηρέτησε διαδοχικά στην παπική αυλή, στο μοναστήρι της Σάντα Σαμπίνα στη Ρώμη (1265-67) και πάλι στην παπική αυλή του Κλήμη Δ΄. Από το φθινόπωρο του 1268 ως το φθινόπωρο του 1271 ο Θωμάς βρισκόταν και πάλι στο Παρίσι, όπου είχε εκδηλωθεί η διαμάχη των οπαδών του Αβερρόη και των υπερασπιστών της παραδοσιακής θεολογίας του ιερού Αυγουστίνου. Τότε είναι που έγραψε και το γνωστό έργο του Περί της ενότητος του νου κατά Αβερροϊστών (De unitate intellectus contra Averroistas) το 1270.
Οντολογία
thumb|282x282px|Θωμάς Ακινάτης Η φιλοσοφία του Ακινάτη είναι θεμελιωμένη στα χριστιανικά δόγματα. Βάση της είναι η θεία αποκάλυψη και τα μυστήρια. Συγκεκριμένα, ως προς την οντολογία, ο Ακινάτης ακολουθεί μια αριστοτελική εκδοχή της φιλοσοφίας του Αλβέρτου, με αποκλίσεις είτε προς την πλατωνική φιλοσοφία, είτε προς τη χριστιανική διδασκαλία. Μια από τις κυριότερες έννοιες που πραγματεύεται είναι η έννοια της ουσίας. Ως ουσία ορίζεται αυτό που δεν ανήκει σε κάτι άλλο ως βάση της ύπαρξής του, αλλά υπάρχει ως υποκείμενο και φορέας ενεργειών. Αυτό που δεν είναι αυτοτελές, αλλά στηρίζει την ύπαρξή του σε κάτι άλλο (ens in alio ens entis) είναι το συμβεβηκός. Η ουσία δεν υπόκειται στις κατηγορίες, αλλά αντίθετα κατηγοριοποιεί τα υπόλοιπα. Είναι αυτό εκ του οποίου τα υπόλοιπα κατηγοριοποιούνται, ενώ εκείνο δεν υπόκειται σε κατηγορίες από κάποιο άλλο. Είναι το επί μέρους, δηλαδή το καθ’ έκαστον. Επομένως, η πρώτη ουσία είναι το καθ’ έκαστον. Αυτό που συστάθηκε από ύλη και είδος. Η ύλη είναι το καθαυτό αδιόριστο, δηλαδή η δύναμη προς διορισμό και πραγματοποίηση· η δύναμη προς το είναι και το ορισμένο είναι. Το είδος είναι αυτό εκ του οποίου η ύλη έρχεται στο διορισμό και στην πραγματικότητα. Εκείνο δηλαδή εκ του οποίου η ύλη γίνεται από δυνάμει ον ενεργεία ον (ens actum). Επομένως, το είδος είναι η αρχή του όντος ως ορισμένο και πραγματικό. Ούτε καθαυτό το είδος, ούτε καθαυτή η ύλη συνιστούν την ουσία, αλλά και τα δυο μαζί. Η ύλη συνιστά τη δύναμη, ενώ το είδος την ενέργεια.
Τα είδη διακρίνονται μεταξύ τους. Υπάρχει η διάκριση μεταξύ του ουσιώδους είδους και του κατά συμβεβηκότος είδους. Ουσιώδες είδος (forma substantialis seu essentialis) είναι εκείνο εκ του οποίου η ουσία λαμβάνει το είναι της και καθίσταται πραγματική. Κατά συμβεβηκός είδος (forma accidentalis) είναι εκείνο που προστίθεται στην πραγματική ουσία και προσδίδει σε αυτήν εξωτερικό διορισμό. Τα ουσιώδη είδη διακρίνονται κι αυτά σε ένυλα και σε άυλα ή αυτοτελή. Ένυλα (forma inhaerentes) είναι τα είδη που υπάρχουν μόνο εντός της ύλης, επομένως αυτά δεν δύνανται να είναι πραγματικά και ενεργεία χωρίς την ύλη. Άυλα ή αυτοτελή (formae separate, subsistentes) είναι τα είδη που υπάρχουν πραγματικά καθαυτά και δι’ αυτών χωρίς ύλη (άγγελοι), ή έστω μπορούν να υπάρχουν χωρίς να συνδέονται με την ύλη (οι ανθρώπινες ψυχές).
Επίσης, σπουδαία είναι η διάκριση του Ακινάτη μεταξύ ουσίας (quiditas, natura) και ύπαρξης (essentia, esse) ή του όντος και του φαινομένου. Η ουσία για να γίνει πραγματική πρέπει να λάβει ύπαρξη μέσω κάποιας αιτίας (του Θεού). Η διάκριση είναι τέτοιου είδους, όπως η διάκριση μεταξύ δύναμης και ενέργειας, αφ’ ενός κατά τη σχέση ύλης και είδους και αφετέρου κατά τη σχέση ουσίας και ύπαρξης. Τα νοερά όντα έχουν μόνο τη σύνθεση ουσίας και ύπαρξης, ενώ τα σωματικά τη σύνθεση ύλης και είδους. Σχετικά με τα νοερά όντα, η ουσία συμπίπτει προς το είδος, γιατί εκείνα είναι απλώς είδη, ενώ στα σωματικά η ουσία συμπίπτει προς τη σύνθεση ύλης και είδους. Κι επειδή πολλά σωματικά όντα έχουν ίδιο είδος και ίδια ύλη, έπεται πως έχουν κοινή ουσία.
Σύμφωνα με τον Ακινάτη η ατομικότητα ξεκινά στη διάκριση της κοινής ύλης (materia communis) από την ατομική (materia individualis ή materia signata). Η κοινή ουσία σε πολλά άτομα υπάρχει πραγματικά μόνο εντός των ατόμων. Η νόηση όμως δύναται να παραβλέπει τις ατομικές διαφορές και να νοεί μόνο την κοινή ουσία. Αποτέλεσμα αυτής της νοητικής ενέργειας είναι ο σχηματισμός της γενικής έννοιας του καθόλου, η οποία προϋποθέτει πολλά άτομα με κοινή ουσία. Το καθόλου υπάρχει και στον ανθρώπινο και στον θείο νου, με διαφορετικό όμως τρόπο. Στον ανθρώπινο νου έπεται των καθ’ εκάστων και συμβαίνει με την αφαίρεση αυτών, ενώ στον θείο νου προηγείται των καθ’ έκάστων ως ιδέα και πρότυπο αυτών.
Τα δημιουργήματα
Η ύλη καθαυτή δεν μπορεί να υπάρχει καμία στιγμή, γιατί αν γίνει καθαυτή αντιληπτή είναι ψιλή δύναμη. Η ύλη δεν υπάρχει πριν από τη δημιουργία των όντων. Το άμεσο προϊόν της δημιουργίας είναι η ύλη με το είδος. Υπάρχουν διάφορα γένη σωματικών όντων και σε κάθε γένος πολλά και διαφορετικά άτομα. Η πρώτη όμως αιτία του πλήθους είναι ο Θεός. Ο Θεός, ως τέλειος, ποιεί το αποτέλεσμα όμοιο με αυτόν, εφ’ όσον η δημιουργημένη φύση είναι δεκτική της ομοιότητας. Ο κόσμος, ως τέλειος, έπρεπε να έχει καλή τάξη. Αυτή η τελειότητα απαιτεί να μην περιορίζεται η δημιουργία στα σωματικά, αλλά να εκτείνεται και στα νοερά όντα. Μόνο έτσι ο κόσμος θα επιστρέψει στον Θεό, όταν υπάρχουν όντα όμοια κατά τη φύση με τον Θεό, δηλαδή νοερά. Για την επιστροφή όμως στον Θεό, δεν είναι απαραίτητη μόνο η ομοιότητα της φύσης, αλλά χρειάζεται να υπάρχει και ενέργεια. Η ενέργεια αυτή είναι η γνώση και η βούληση, η οποία υπάρχει και στον Θεό.
Ο Ακινάτης διακρίνει δυο τάξεις στον δημιουργημένο κόσμο. Την τάξη των νοερών και εκείνη των σωματικών όντων. Τα σωματικά όντα κατατάσσονται σε διάφορες βαθμίδες και την κατώτατη κατέχουν τα απλά σώματα, τα στοιχεία. Αυτά είναι η βάση της σύνθεσης των σωμάτων. Η βαθμιαία διαδοχική σειρά των σωματικών είναι: τα στοιχεία, τα σύνθετα σώματα, τα φυτά, τα ζώα, οι άνθρωποι. Ως προς τα νοερά όντα, αυτά φαίνεται ότι δεν διακρίνονται κατά γένη και είδη, αλλά αποτελούν ένα γένος χωρίς είδη, καθ’ όσον κάθε νοερό ον αποτελεί καθαυτό ένα είδος. Τα νοερά βρίσκονται εγγύτερα στον Θεό και κινούν τα υποδεέστερα. Τα σωματικά επομένως κινούνται από τα ανώτερα όντα και η κίνηση των επίγειων ξεκινά από την κίνηση των ουράνιων. Κατ’ αυτό τον τρόπο το σύμπαν αποτελεί εναρμόνιο σύστημα. Οι ουράνιες σφαίρες κινούνται από νόες, οι οποίοι συνάπτονται με εκείνες εξωτερικά.
Περί αγγέλων και ανθρώπων
Οι άγγελοι είναι τα υπέρτατα δημιουργήματα στα οποία υπάρχει διακεκριμένη η ουσία από την ύπαρξη. Ως νοερά όντα δεν συνίστανται από ύλη και είδος, αλλά ακόμη κι αν είχαν ύλη, αυτή θα διέφερε από την ύλη των σωμάτων. Ως δημιουργήματα είναι παρόντες σε ορισμένο τόπο. Κι έτσι, εφ’ όσον είναι περιορισμένοι τοπικά, δεν δύνανται να βρίσκονται συγχρόνως σε πολλούς τόπους, ούτε πολλοί σε έναν τόπο. Επειδή δεν έχουν ύλη, δεν φθείρονται και είναι ανώλεθροι. Ως πνευματικά όντα διάγουν πνευματικό βίο και έχουν γνώση και βούληση. Επειδή η γνώση τους είναι αΐδια και νοητική, γνωρίζουν τελείως την ουσία τους. Γνωρίζουν και τα καθόλου και τα καθ’ έκαστα. Μπορούν να γνωρίσουν το μέλλον δι’ αποκαλύψεως. Τον Θεό μπορούν να τον γνωρίσουν λόγω της ενυπάρχουσας εικόνας εκείνου. Έχοντας ελευθερία βούλησης έχουν δυο είδη αγάπης, τη φυσική και την προαιρετική. Η προαιρετική αγάπη έχει τριπλή αναφορά και είναι η αγάπη των αγγέλων προς τους εαυτούς τους, η αγάπη προς τα έλλογα όντα και η αγάπη προς τον Θεό. Διακρίνει ο Ακινάτης, σύμφωνα με την αποκάλυψη, εννέα τάξεις αγγέλων. Την κατώτερη των αγγέλων τάξη ακολουθούν οι ανθρώπινες ψυχές. Ο άνθρωπος είναι ο ενωτικός δεσμός δυο κόσμων, του νοερού και του ένυλου, οπότε το σώμα και η ψυχή συναποτελούν μια φύση.
Περί ψυχής
Η φιλοσοφία του Ακινάτη είναι στενά συνυφασμένη προς την αριστοτελική φιλοσοφία και στο περί ψυχής ζήτημα, όπου ιδιαίτερη σημασία δίνεται στο ζήτημα της φύσης και της αθανασίας της ψυχής, στη σχέση ψυχής και σώματος και στις δυνάμεις της ψυχής.
Ως ψυχή ορίζεται η πρώτη αρχή της ζωής στα υπό τη Σελήνη όντα. Και επειδή η ψυχή δεν είναι αρχή κάθε ζωής (οι άγγελοι ζουν χωρίς ψυχή), ορίζεται ως αρχή της ζωής των φυσικών οργανικών όντων. Έτσι θεωρείται ως η πρώτη ενέργεια (actus primus) του οργανικού σώματος. Επειδή οι βαθμίδες της ζωής είναι τρεις, τρία είναι και τα είδη της ψυχής: η φυτική, η ζωική και η ανθρώπινη.